Misionár Ewald Frank

13. 12. 2015 17:00 

Bačka Palanka, Srbsko

13. 12. 2015 17:00 – Bačka Palanka, Srbsko

Všetkých vás zdravím v drahom mene Ježiša Krista, nášho Pána. V celom svete kážem len po anglicky, ale dnes je môj [nemecký] prekladateľ so mnou a môžem i z nemeckej Biblie po anglicky kázať, nie je to vôbec žiadny problém. Náš brat je viac ako 30 rokov v Nemecku, je so zvestovaním veľmi dobre oboznámený dnes je na tomto mieste a bude prekladať.

Srdečne všetkých vítam v drahom mene nášho milovaného Pána. Aj našich bratov z Holandska – Boh vás v našom strede požehnaj. I zo susedných krajín. Ako stojí napísane v žalme 118: „Toto je deň, ktorý Pán učinil,“ a presne tam stojí napísané aj to, že stavitelia kameň zavrhli. Chcete si to prečítať? Žalm 118. Stavitelia uhoľný kameň, základný kameň zavrhli a síce v tento deň spásy a to sa stalo v dňoch nášho Pána a deje sa to tak až do dnešného dňa. Preto je absolútne nevyhnutné, že by sme sa vracali vždy späť ku Božiemu Slovu a zo srdca verili tomu, čo Božie Slovo hovorí. Žalm 118 verš 22:

„Kameň, ktorý zavrhli stavitelia, ten sa stal hlavou uhla. Od Hospodina sa to stalo a je to divné v našich očiach. Toto je deň, ktorí učinil Hospodin, plesajme a radujme sa v Ňom a Jemu dajme česť.“

A keď s tým potom prejdeme do Petrovho listu, tak Peter dal odpoveď na tento žalm a napísal to, čo sa vtedy stalo, v 1. Petrovej 2 od verša 6:

„Preto je aj napísané v písme: «Hľa kladiem na Sione uhoľný kameň vyvolený, drahocenný a kto verí naň nebude zahanbený.» Tedy vám, veriacim, česť, ale neposlušným kameň, ktorý zavrhli stavitelia, práve ten sa stal uhoľnou hlavou a kameňom úrazu a skalou pohoršenia…“

Ten istý kameň je pre jedných uhoľným kameňom a pre tých druhých kameňom pohoršenia. Jedni veria a tí druhí neveria. Musí byť učinené rozhodnutie. A vo verši 8 čítame, ako to v skutočnosti je:

„…im, ktorí sa urážajú na Slove, súc neposlušní…“

Verš 8 ešte raz: „…im, ktorí sa urážajú na Slove súc neposlušní…“

Bratia a sestry, verte mi, nestačí spievať: „Toto je deň, toto je deň!“. Nestačí mať charizmatické zhromaždenia! Musíme poznať deň, v ktorom žijeme, musíme vedieť, čo Boh pre tento čas zasľúbil, a musíme získať účasť na tom, čo Boh práve teraz koná. Nemôžeme sa hrať na náboženstvo, nemôžeme podávať svoje výklady, musíme poznať Písmo a Božie zasľúbenia pre tento čas.

Nový zákon začal naplnením zasľúbení. Boh dal už Abrahamovi zasľúbenie – v 1. Mojžišovej 12 verš 3: „V tebe budú požehnané všetky čeľade zeme.“ V 1. Mojžišovej 3:15 stojí napísané, že skrze ženu príde Božie semeno, aby rozdrvilo hadovi hlavu a nám dalo spásu.

Potom máme i všetky ďalšie zasľúbenia Starého zákona o príchode Vykupiteľa až po Izaiáša 7:14 „Hľa, panna počne a porodí syna,“ až po Malachiáša, až po všetky ostatné zasľúbenia, až po Micheáša 5, že sa narodí v Betleheme. Všetko sa naplnilo. Pri prvom príchode Krista sa naplnilo 109 proroctiev, ktoré sa Ho týkali. On však prišiel ku tým Svojim a tí Jeho ho neprijali [Jn 1]. Bratia a sestry, potrebujeme Božie sväté Slovo, potrebujeme zjavenie skrze Svätého Ducha, aby sme poznali deň a hodinu.

Hlavným zasľúbením, ktorému veríme, je návrat Ježiša Krista. Ján 14:1-3:

„Pretože vám idem prihotoviť miesto, a keď odídem a prihotovím vám miesto, prídem zase a poberiem si vás k sebe, aby ste tam, kde som ja, aj vy boli.“

To je zasľúbenie, ktoré nám Pán dal: „Ja idem vám, Môjmu ľudu, Mojím synom, Mojím dcéram, vám idem pripraviť miesto a vrátim sa.“ [Jn 14:3]

Pri prvom príchode Krista poslal Boh pred Sebou posla, aby mu pripravil cestu. Naplnil sa Izaiáš 14: „Hlas volajúceho na púšti: Upravte cestu Hospodinovu, urovnajte na pustine hradskú nášmu Bohu!“ Všetko vysoké malo byť znížene a všetko nízke vyvýšené a Pánu mala byť pripravená cesta.

V Malachiášovi 3:1 hovorí sám Pán:

„Hľa, posielam Svojho anjela, a upraví cestu pred Mojou tvárou.“

Keď sa čas naplnil, prišiel anjel Gabriel do chrámu, postavil sa po pravej strane oltára a hovoril k Zachariášovi:

„…tvoja manželka, Alžbeta, ti porodí syna, a nazveš jeho meno Ján… bude veľký pred Pánom… a mnohých zo synov Izraelových obráti k Pánovi, ich Bohu.“

Keď sa napĺňajú biblické zasľúbenia, tak sa na zemi dejú nadprirodzené veci. Vtedy nevystúpia nejakí filozofi, ale Boh zjavuje Svoje Slovo Svojím služobníkom a prorokom. V Starom zákone stojí napísané v Ámosovi 3:7:

„Lebo Pán Hospodin nečiní ničoho, len keď zjavil Svoju tajnú radu Svojim služobníkom prorokom.“

Ján Krstiteľ bol prorok, muž poslaný od Boha s Božou zvesťou pre Boží ľud. A potom stojí v Lukášovi 7 napísané, že učení Písma radu Božiu zavrhli v tom, že sa nenechali Jánom pokrstiť. Oni mali svoje bohoslužby, prinášali svoje obete, slávili sobotu, spievali žalmy… V Lukášovi 19 od verša 42 im náš Pán musel povedať, že nespoznali svoj deň. A potom oznámil súd. Obzvlášť v Lukášovi 19 od verša 44 Pán povedal: „pretože si nepoznalo času svojho navštívenia.“

Moji bratia a sestry, nezaberiem mnoho času, ale čo musí byť povedané, to musí byť povedané. Návrat Ježiša Krista je veľmi blízko. Veľmi blízko! Dorazili sme na koniec konečného času a posledná zvesť dosahuje končiny Zeme. Boh dal zasľúbenia pre Izrael a pre Cirkev. Pri Izraeli sa napĺňa Izaiáš 11:1, Jeremiáš 36, Ezechiel 39 – všetky biblické miesta Starého zákona, ktoré hovoria, že Boh privedie späť Svoj ľud. Najskôr prišlo rozptýlenie do všetkých národov, ale že Boh privedie Svoj izraelský ľud späť, to je naplnenie biblického proroctva. V Novom zákone náš Pán použil príklad figovníka a povedal:

„Od figovníka sa naučte podobenstvu: keď už omladnúc zmäkne jeho letorast a ženie lístie, viete, že je blízko leto… Amen vám hovorím, že nepominie toto pokolenie, dokiaľ sa to všetko nestane. Nebo a zem pominú, ale moje slová nikdy nepominú.“ [Mk 13:28:30-31]

Od roku 1948 máme štát Izrael. Z viac ako 150 krajín sa Židia vrátili späť do zeme zasľúbenia. Prečo? Pretože tí dvaja proroci na základe Zjavenia 11 neprídu sem, oni prídu do Jeruzalema a všetci, ktorí by chceli byť zapečatení pod službou týchto dvoch prorokov, musia byť tam, v krajine zasľúbenia, aby to zasľúbenie mohlo byť na nich naplnené.

Presne tak isto je to aj s nami. My musíme byť v Slove zasľúbenia – deti zasľúbenia veria v Slovo zasľúbenia a dostanú Ducha zasľúbenia [Gal 3:14]. Boh napĺňa to, čo zasľúbil.

V Starom zákone boli dané zasľúbenia, ktoré sa v priebehu Nového zákona naplnili. Dokonca i novozákonná Cirkev začala naplnením zasľúbenia. Keď nastalo vyliatie Svätého Ducha, povstala otázka „Čo to znamená?“ a Peter dal odpoveď: „Toto je to, čo je povedané skrze proroka Joela: «V posledných dňoch, hovorí Boh, vylejem zo Svojho ducha na všetko telo…»“ – naplnenie Božieho Slova, naplnenie zasľúbenia.

A preto mám otázku: Čo Boh zasľúbil nám? Čo sa má diať pred návratom Ježiša Krista? Mohli by sme hovoriť o znameniach času, mohli by sme hovoriť o Izraeli, hovoriť o tom, čo sa bude diať, keď sa Pán vráti, mohli by sme čítať 1. Korinťanom 15 od verša 51, mohli by sme čítať 1. Tesaloničanom 4 od verša 13, mohli by sme čítať všetky tieto biblické miesta, ktoré hovoria o návrate Krista a o tom, čo sa stane potom.

Ale ja mám otázku: Čo sa musí stať pred jeho návratom? Aké je to zasľúbenie, ktoré sa musí diať teraz? Nielen to, čo sa diať bude, keď sa Pán vráti s hlasom archanjela a trúbou Božou a keď mŕtvi v Kristu povstanú a tí, ktorí žijú, budú premenení. To bude nádherné, ale čo sa má diať predtým? Aká je zvesť hodiny? Vyvolanie von, príprava na slávny deň návratu Ježiša Krista. Máme zasľúbenie v Starom i v Novom zákone. V Starom zákone v Malachiášovi 3 máme zasľúbenie týkajúce sa proroka Jána, ktorý vystúpil pri prvom príchode Krista. Ale v 4. kapitole Boh sám povedal: „Hľa, Ja vám pošlem proroka Eliáša, prv ako príde deň Hospodinov, veľký a strašný.“

Toto je deň spásy. Náš brat to čítal z 2. Korinťanom 6:2: „Toto je deň spásy…“ Izaiáš 42 a Izaiáš 49: „Toto je deň spásy a milosti…“ Tento deň však začal a tento deň i skončí, a to pri návrate Ježiša Krista, a potom príde ten strašný deň Pánov. Ale skôr ako deň Pánov príde… Tak to stojí napísané v prorokoch Starého zákona a v Novom zákone je to potvrdené. Nielen Malachiáš 4: „Hľa Ja vám pošlem proroka Eliáša…“, ale i v Novom zákone po službe Jána Krstiteľa náš Pán zasľúbenie potvrdil v Matúšovi 17:11: „Eliáš pravda príde prv a napraví všetko.“ To predsa nehovorím ja, to stojí v Biblii! Matúš 17:11 – tam Pán potvrdzuje v Novom zákone po službe Jána Krstiteľa, že príde muž ako Eliáš, aby všetky veci opäť priviedol do pôvodného stavu.

Ďakujeme Pánu! Ja ďakujem Pánu za zjavenie Jeho Slova. Sláva buď Bohu Pánu! Sláva Bohu za Jeho sväté a drahé Slovo!

Takže Starý a Nový zákon sú navzájom v súlade a my sme Bohu vďační. Dokonca je aj druhé biblické miesto, a to v Markovi 9:12. Po službe Jána Krstiteľa náš Pán povedal: „Eliáš pravda príde prv a napraví všetko.“

Čo sa stalo v čase Eliáša?

Izraelský národ putoval do rôznych smerov. Jedni nasledovali Bála, ďalší kňazov Aštarty, tretí chodili do pohoria Efraima a tam budovali svoje vlastné oltáre a viac nešli späť do Jeruzalema. Všetci putovali do rôznych vlastných smerov. A potom Boh poslal proroka Eliáša, ktorý zhromaždil Boží ľud na hore Karmel. Eliáš vzal 12 kameňov zodpovedajúcich 12 kmeňom Izraelovým, znovu vybudoval Boží oltár a priniesol naň obeť. Vylial na túto obeť vodu a potom sa modlil:

„Hospodine, Bože Abrahámov, Izákov a Izraelov, nech sa dnes pozná, že si ty Boh Izraelovi, a ja že som tvoj služobník a že všetko toto učinil som tvojím slovom.“

Muž poslaný od Boha s Božím poverením zavolať Boží ľud späť.

Vo verši 37 stojí, že Boh obrátil späť srdce ľudu Božieho – nie hlavy, ale srdcia. Boh nehovorí k našim hlavám, ale k našim srdciam, a preto zo srdca veríme. V hlave sú argumenty, ale v srdci je viera. A my z celého srdca veríme.

Prečo Boh použil príklad s Eliášom? Pretože predtým, ako sa Kristus vráti, muselo byť učenie 12 apoštolov prinesené späť. „Jeden Pán, jedna viera, jeden krst.“ [Ef 4:5] Ak dnes hľadíme do kresťanského sveta, tak existuje presne 350 protestantských cirkví spojených v Svetovej rade cirkví. Presne 350. Ešte do nedávna to bolo 349, teraz je to 350. Rôzne cirkvi v Svetovej rade cirkví a všetky si myslia, že to je to, čo Boh chce. Všetci veria v to, čo sami chcú, všetci učia to, čo sami chcú, všetci konajú to, čo sami chcú a zjednocujú sa pod jednou hlavou. A všetci hľadia do Ríma. My nehľadíme do Ríma! My sme z babylonského zajatia vyšli von! My hľadíme na Slovo, ktoré vyšlo z Jeruzalema! Prvé a posledné kázanie musia byť v súlade. Prvý krst a posledný krst musia byť v súlade – všetko musí byť privedené do pôvodného stavu.

U Boha sú všetky veci možné, ale my tomu musíme veriť, musíme to prijať to a mať na tom účasť.

Nech si všetci konajú, čo len chcú, ale nám zaznelo Božie Slovo. Teraz, pred návratom Ježiša Krista, Boh skutočne poslal prorockú zvesť. Musím vám to povedať. Ja som v Božom kráľovstve od roku 1948. Bolo to nádherné prežitie. Bol som pokrstený Duchom a posvätil som svoj život Bohu. Od roku 1952 kážem Božie Slovo. V roku 1955 prišiel brat Branham do Nemecka a mal tam zvláštne zhromaždenia. Tam som sa stal očitým svedkom toho, že Ježiš Kristus je aj dnes stále ten istý – že zachraňuje, uzdravuje a krstí Duchom a ohňom. Ja som na vlastné oči videl dni Biblie a môžem povedať rovnako ako apoštol Ján: „teda čo sme videli a počuli, zvestujeme vám, aby ste aj vy mali obecenstvo s nami“. [1J 1:3] Môžem ako Peter povedať: „A ten hlas, ktorý sa zniesol s neba, sme my počuli, keď sme s ním boli na tom svätom vrchu.“ [2Pt 1:18] Boh v našom čase poslal Božieho muža a ja vám to musím povedať. Ak vám to nepoviem, tak na mne leží vina. Musím vám to povedať. Musím hovoriť v celom svete, že Boh Svoje zasľúbenie naplnil.

Rok 1933 bol mimoriadny rok, ale potom prišiel 11. jún 1933. Brat Branham bol najprv baptistický kazateľ, a keď bol potom pokrstený Duchom a mal svoju prvú stanovú misiu, malo tu byť pokrstených približne 300 ľudí a šli spolu k rieke Ohio. A keď sa chystal pokrstiť sedemnástu osobu, stalo sa niečo mimoriadne. Bolo to ako ľahký hrom a zostúpilo nadprirodzené svetlo. Všetci ľudia to mohli vidieť, či už veriaci alebo neveriaci. Videli to všetci tí, čo stáli na brehu a prizerali sa na krst. Nadprirodzené svetlo zostúpilo a z tohto svetla zaznel hlas: „Tak ako Ján Krstiteľ prišiel pred prvým príchodom Krista, tak si ty poslaný zo zvesťou, ktorá predíde druhému príchodu Krista.“

Boh všetko prináša späť do pôvodného stavu, k viere, ktorá bola na počiatku. Sväté Písmo pozná len jedného Boha, nie tri osoby, nie troch večných, nie troch všemohúcich. Jeden Všemohúci, len jeden Večný. Len jeden! Nečiním to vždy, ale dnes to musím povedať, aby všetci vedeli, že všetky cirkvi, je úplne jedno aká cirkev to je, všetci veria, že Boh pozostáva z troch osôb. Oni veria, že Otec je večný, že Syn je večný a Duch Svätý je večný. Ale to nesúhlasí! Je len jeden večný Boh a tento Boh sa v Starom zákone zjavil. Boh je predsa duch. On napĺňa večnosť a čas a na počiatku času sa zjavil vo viditeľnej podobe. Ale slovo „trojjedinosť“ nie je v Biblii ani jeden jediný raz! Slová „trojjediný Boh“ nestojí ani raz v Biblii, ako ani slová „Boh Syn“, či „Boh Svätý Duch“, ale len „Boh, náš Otec“ a „Ježiš Kristus, náš Pán“! Musí to byť povedané! Musíme vyjsť von z babylonského zajatia, musíme sa vrátiť späť na počiatok!

Ako náš Pán povedal v Markovi 16: „Iďte po celom svete a kážte evanjelium každému stvoreniu!“ A potom v Markovi 16:16: „Ten, kto uverí a pokrstí sa, bude spasený…“ A potom Matúš 28:19 „čiňte učeníkmi všetky národy krstiac ich v meno…“ Ale predtým, ako môžem na toto meno krstiť, musím toto meno poznať! Boh je naším Otcom, On sa v Synovi zjavil. Ale aké je to meno, novozákonné zmluvné meno, v ktorom sa Boh zjavil? Immanuel, Ježiš Kristus, Boh s nami! A preto stojí v Novom zákone na všetkých miestach od samého začiatku Skutkov apoštolských, že bolo krstené na meno Pána Ježiša Krista. Ani jeden jediný úkon sa nestal v mene Otca, Syna i Ducha Svätého! Ani jeden jediný! Nie v Biblii! Musí to byť povedané! Musí to byť povedané, aby boli ľudom otvorené oči. Len pravda oslobodzuje [Jn 8:32]. Všetko, čo činíme skutkom alebo slovom, činíme v mene Pána Ježiša Krista [Kol 3:17].

Bratia a sestry, čas je vážny, návrat Ježiša Krista je veľmi blízko a my musíme poznať zasľúbenie. Prosím, otvorte si Skutky apoštolov 2:38, Skutky apoštolov 8:16, Skutky apoštolov 10:48, Skutky apoštolov 19:5-6 – všetci, ktorí boli krstení, či Židia, či Samaritáni alebo pohania, tak od času apoštolov boli všetci krstení v mene Pána Ježiša Krista. To je ten jediný biblický krst a to musí byť zvestované!

Počujte ešte jedno dobré biblické miesto, ktorá patrí k téme konečného času. V 2. Korinťanom 6 je všetkým Božím deťom povedané:

„Neťahajte cudzieho jarma s neveriacimi. Lebo čo má spoločného spravodlivosť s neprávosťou? Alebo aké je obecenstvo svetla s temnosťou? A aký súhlas Krista s Beliálom?“

A potom Boh volá von:

„Preto vyjdite spomedzi nich a oddeľte sa, hovorí Pán: a nedotýkajte sa nečistého, a ja vás prijmem a budem vám za Otca, a vy mi budete za synov a za dcéry, hovorí Pán, všemohúci.“

Boh neprebýva v zmätku! Cirkev Ježiša Krista nie je žiadnou budovou lží, ona je stĺpom a základom pravdy [1Tim 3:15]. Novozákonná Cirkev je telom Pána [Kol 1:24], Ježiš Kristus je uholným kameňom [Ef 2:20] a my sme tie živé kamene [1Pt 2:5]. A Boh dal zasľúbenia, že nás vyvolá von zo všetkého, čo s Bohom a Slovom nesúhlasí. Len ten, kto je v Božom Slove, môže byť vo vôli Božej. Je nemožné byť v Božej vôli a  mimo Božieho Slova zároveň. Ján 17:17:

„Posväť ich v svojej pravde! Tvoje slovo je pravda.“

„…a poznáte pravdu, a pravda vás vyslobodí.“ [Jn 8:32]

Nie prorok, nie kazateľ, ale pravda nás oslobodí od bludov, aby sme mohli slúžiť Bohu. Nie nejakému systému, ale Bohu Pánu. Aby sme vyšli zo všetkého a vrátili sa k Biblii, späť k začiatku, späť k učeniu apoštolov a späť k viere otcov. To je to zasľúbenie: „Hľa, ja vám pošlem proroka Eliáša… a napraví všetko.“ [Mal 4:5, Mt 17:11] To je Božia vôľa – všetko priviesť späť do pôvodného stavu.

Ak by prišlo nejaké zemetrasenie a táto budova by sa zrútila, tak ak bude potom privedená späť do pôvodného stavu, tak bude rovnaká, ako bola predtým – tie isté rozmery, všetko bude presne tak, ako to bolo predtým.

Keď sa izraelský národ vrátil späť z babylonského zajatia, tak sa vrátili do Jeruzalema a našli pôvodné základy, všetko odpratali preč a tam, na tom pôvodnom základe, budovali a ten druhý chrám bol ako ten prvý – ten istý základ, tie isté rozmery, všetko bolo tak ako predtým. A tretí chrám bude rovnaký, ako bol ten prvý a druhý.

A tak je to i s Cirkvou Ježiša Krista – jedno srdce, jedna duša [Sk 4:32], jedno v Ježišovi Kristovi, našom Pánovi. Spasený skrze krv Baránka. Bratia a sestry, je to krv novej zmluvy. Prečo musela byť preliata krv? Pôvodný hriech v záhrade Eden sa stal v tele z mäsa a krvi. Preto musel náš Pán prísť v rovnakom tele, aby za nás, ktorí sme prepadli hriechu a boli vydaní smrti, zaplatil cenu. Vždy hovorím z celého srdca: Nestojí to len v 3. Mojžišovej 17:11, ale je to naveky pravda: „Lebo duša tela je v krvi…“ V krvi baránka Božieho bol večný život a vo všetkých spasených je večný život, ktorý bol v krvi Baránka. Sme vykúpení, sme s Bohom zmierení, boli sme privedení ako synovia a dcéry Božie. Všetko, čo na nás prišlo skrze pád do hriechu, bolo odčinené. „Boh bol v Kristovi mieriac so sebou svet.“ [2Kor 5:19]

Dovoľte mi ešte na záver povedať: Toto je ten najdôležitejší čas v dejinách ľudstva a posledná zvesť zaznieva všetkým národom a jazykom. Všetci musia počuť Božie Slovo, tak ako povedal náš Pán v Matúšovi 24:14: „Toto evanjelium kráľovstva…“ – so všetkými zasľúbeniami, so všetkým, čo ku kráľovstvu Božiemu náleží – „…bude hlásané po celom svete na svedectvo všetkým národom, a vtedy príde koniec.“

Bratovi Branhamovi povedané, že tak, ako bol Ján Krstiteľ predoslaný prvému príchodu Krista, tak bol on poslaný so zvesťou. Presne tak ho Boh skutočne použil na to, aby bola celému svetu prinesená posledná zvesť. Brat Branham kázal len v 12 krajinách, ale jeho služba bola po 2. svetovej vojne začiatkom – cez prebudenie s uzdravovaním. Neexistoval by žiadny Oral Roberts, žiadny Tommy Hicks, ani žiadny iný veľký evanjelista, ktorých poznám všetkých osobne. Bol som na ich konferenciách. Boh však na to použil brata Branhama.

Bol to mimoriadny deň – 7. máj 1946. Brat Branham sedel v izbe, v lone mal Bibliu a čítal v nej, keď do izby zostúpilo nadprirodzené svetlo a v tomto svetle vstúpil anjel Pánov. Brat Branham vyskočil plný bázne a anjel Pánov mu povedal: „Neboj sa, bol som poslaný z prítomnosti všemohúceho Boha k tebe, aby som ti povedal o službe, ktorú ti Boh daroval.“ Anjel mu povedal: „Tak ako boli dané dve znamenia Mojžišovi, tak budú dané aj tebe.“

Nemôžem zachádzať do všetkých podrobností, ale nemôžem zniesť, že dnes ešte existujú ľudia, ktorí nepočuli o tom, čo Boh v našom čase vykonal! Nerozumiem tomu. Boh učinil veľké veci! Poznali sme svoj čas? Poznali sme, čo Boh v našom čase koná?

Bratia a sestry, tak ako to bolo vtedy, tak sa to opakuje teraz. Len vyvolení budú počuť, čo Boh hovorí zborom. Všetci ostatní pôjdu ďalej po vlastných cestách. Už som vám povedal, že som poznal všetkých veľkých evanjelistov. V roku 1960 som sa mal stať európskym manažérom Tommyho Osbourna, ktorý mal obzvlášť v Holandsku veľké zhromaždenia v Malifelde, na ktoré prišli obrovské zástupy ľudí, a ja som bol pri tom. On ma prosil o to, aby som sa stal jeho manažérom. Ja som sa spoznal so všetkými evanjelistami, ale Božie povolanie je v živote Božieho muža hlavnou vecou. Bez priameho povolania neexistuje vôbec žiadne poslanie či poverenie.

V mojom decembrovom obežníku píšem, že každý Boží muž vedel, kedy a kde bol povolaný. Každý Boží muž vedel, čo mu Boh povedal. Či to bol Mojžiš, Daniel alebo ktokoľvek iný, každý Boží muž počul Pánov hlas a Pán mu povedal, aké je jeho poverenie. Ján Krstiteľ to vedel a mohol povedať: „Ten, ktorý ma poslal krstiť vodou, ten mi povedal: «Na koho uvidíš zostupovať Ducha, a že zostáva na ňom, to je ten, ktorý krstí Svätým Duchom.»“ [Jn 1:33] Apoštol Pavol mohol povedať, že na ceste do Damašku počul hlas Pánov, videl nadprirodzené svetlo a Pán mu povedal, že ho pošle k pohanom. [Sk 9:1-16:22:17:26:14] Bolo to Božie poslanie, Božie povolanie v spojení so spásnou Božou radou, pretože Boh do toho od samého začiatku zahrnul i pohanov. V Skutkoch apoštolských 13 Pavol vyložil, ako Židia odmietli spásu, a povedal: „Vám sa muselo najprv hovoriť slovo Božie; ale keď ho odmietate a seba nesúdite za hodných večného života, hľa, obraciame sa k pohanom … Keď to pohania počuli, radovali sa a oslavovali Slovo Pánovo.“

Bratia a sestry, Boh má spásny plán! Boh dal zasľúbenia a koná všetky veci podľa Svojho Slova! Musíme poznať čas, v ktorom žijeme, a mať účasť na tom, čo Boh práve teraz koná.

Aj to by som mal povedať: Už v roku 1948 som bol pokrstený v baptistickom zbore v trojičnej forme, ale keď som počul kázať brata Branhama, že biblický krst má byť na meno Pána Ježiša Krista, tak sme sa ako bratia zhromaždili, modlili sa spolu, vybrali sme sa k Rýnu a jeden druhého sme navzájom pokrstili na meno Pána Ježiša Krista. Musíme všetko učiniť správne! Musí to byť biblické! Musí to pred Bohom obstáť!

A preto musíme zdôrazniť, že Boh poslal mimoriadnu službu, popri ktorej nemôžeme prejsť pomimo, nie, musíme počuť, čo Boh hovorí zborom [Zj 2:7]. Už som to zdôraznil: „Jeden Pán, jedna viera, jeden krst.“ [Ef 4:5] K tomu sa musíme vrátiť. Je úplne jedno, čo činia ostatní, ak si Božie dieťa, ak si vyvolený, ak bolo tvoje meno zapísané v knihe života zabitého Baránka, tak budeš počuť, čo Duch Cirkvi hovorí.

V zhrnutí mi dovoľte povedať toto: Mám prežitia s Pánom, a taktiež som 10 rokov poznal brata Branhama. Bol som v jeho zhromaždeniach v Nemecku a v Spojených štátoch, bol som v jeho dome, cestoval som s ním v jeho aute a všetko som počas tých desiatich rokov osobne prežil. Od roku 1955 až do roku 1965 Boh jednoducho daroval milosť, že mám priamu účasť na tom, čo On pre tento čas zasľúbil.

Bratia a sestry, ja vám nepotrebujem rozprávať rozprávky. Všetci, ktorí ma už mnoho rokov poznajú… A vo vašej krajine som bol po prvýkrát pred 47 rokmi. V roku 1968, keď do Československa práve vpochodovali vojská Varšavskej zmluvy, som bol po prvýkrát v Belehrade a v niektorých iných mestách. To bolo pred 47 rokmi, ale prečo som službu začal? Pretože som skutočne dostal priame povolanie. Tomu možno budete ťažko veriť, ale ja nerozprávam žiadne rozprávky, ja hovorím len to, čo sa naozaj stalo. Božie Slovo je predo mnou. Tak v pravde, ako Boh žije, som týmito ušami počul Pánov hlas – nielen raz, ale niekoľkokrát.

Po prvýkrát to bolo 2. 4. 1962. To bol ten najdôležitejší deň môjho života. Nedokážete si to predstaviť. Nikdy som o to neprosil, nikdy som nič také neočakával, nikdy to v mojej mysli nepovstalo. Stalo sa to v pondelok ráno. Skoro ráno som sa zobudil a pripravil som sa na deň, potom som šiel k oknu, odtiahol závesy, vyzrel som von. Noc už pominula, ale slnko ešte nevzišlo. Bol som rád, že čas dažďa pominul a na nebi nebol žiadny oblak. Vrátil som sa späť do izby, v krátkej modlitbe som ten deň odovzdal Pánu. Po modlitbe som sa opäť postavil a hľadel som k oknu. A vtedy sa to stalo. Hlas Všemohúceho prišiel zhora sprava. Pán povedal nasledujúce slová: „Môj služobník, tvoj čas pre toto mesto čoskoro pominie. Pošlem ťa do iných miest zvestovať Moje Slovo.“ To je tak pravda, ako každé slovo v tejto Biblii. Jedným úderom som bol na koberci. Nikto si nedokáže predstaviť moc, ktorá je v hlase Pána. Nikto! Keď na to i teraz myslím, ešte stále to prechádza skrze mňa. Taký mocný je hlas Pána. Ako keď Boh povedal: „Nech je svetlo. A bolo svetlo.“ [1M 1:3] Taká úplná moc, taká absolútna autorita nie je v žiadnom ľudskom hlase. Ale od toho dňa som môj život posvätil Pánovi a Pán povedal ešte viac: „Môj služobník, príde veľký hlad. Zaopatri si potraviny, pretože potom budeš stáť uprostred ľudu a budeš rozdávať pokrm.“

Prečo vám to hovorím? Prečo som dnes na tomto mieste?

Pretože návrat Pána je veľmi blízko a pretože posledná zvesť musí dosiahnuť končiny Zeme. A čo vám mám povedať? My sme si zaobstarali pozemské potraviny. Všetko sme nakúpili: zemiaky, múku, olej, nakúpili sme všetko potrebné a žiadny hladomor neprišiel. A Pánovi som povedal: „Ja viac nemôžem žiť, nemôžem viac kázať. Ty si povedal, že príde hlad.“ Vtedy prebiehala Berlínska kríza, bol práve vybudovaný berlínsky múr, ruské tanky stáli na jednej strane a americké na druhej. Nevedeli sme, čo sa bude ďalej diať. Pod vplyvom týchto vecí som nadobudol dojem, že sa niečo stane a príde nejaký hladomor. Ale nestalo sa to. Hladomor neprišiel. Ale na mňa prišla veľká núdza a povedal som: „Milovaný Pane, čo mám konať?“ Potom mi napadla myšlienka zavolať bratovi Branhamovi.

V novembri som bratovi Branhamovi zavolal a 3. 12. sa uskutočnil náš osobný rozhovor. A predstavte si, brat Branham, ktorý predsa býval v USA, ako Boží prorok vo videní videl, čo sa stalo, a mohol mi presne slovo po slove v anglickom jazyku zopakovať to, čo mi Pán povedal v nemeckom jazyku. Brat Branham potom dodal: „Brat Frank, ty si tomu zle porozumel. Myslel si si, že príde pozemský hladomor, ale Boh pošle hlad po Jeho Slove. Tak ako to povedal prorok Ámos v 8. kapitole v 11. verši. Hlad počuť Božie Slovo. A pokrm, ktorý máš uskladniť, je Božie Slovo zasľúbené pre tento čas.“ Padol mi kameň zo srdca. Brat Branham ešte povedal: „Brat Frank, počkaj s rozdávaním pokrmu, kým nedostaneš zvyšok pokrmu. Potom sa to stane.“

A ja teraz hľadím na viac ako 50 rokov, počas ktorých som kázal v 153 krajinách, vo viac ako 650 mestách, viac ako 8 000 kázaní. Ešte dnes máme všade televízne programy, dokonca aj v Perzskom zálive, uprostred moslimských krajín. Boh otvoril dvere do Dubaja, do Abú Dhabí, do Pakistanu, všade….

Predstavte si na okamih: Bol som v Lahore v Pakistane a zavolali ma do televízie – v moslimskej krajine! A tam sedel muž, ktorý ma prosil, aby som vošiel do jeho kancelárie a hovorí: „Brat Frank, skutočne je pravda, že si skutočne poznal Williama Branhama?“ Odpovedal som „Áno!“ A viete, aká bola jeho odpoveď? „Môj starý otec Williama Branhama počul v Bombaji v Indii v roku 1954 a povedal mi, že William Branham je Boží muž. A ty hovoríš, že si ho poznal? Dám ti jednu hodinu v televízii.“ V moslimskej krajine v Lahore v Pakistane! A potom, čo som hodinu hovoril, ma znovu zobral do jeho kancelárie a povedal mi: „Brat Frank, musíš povedať ešte omnoho viac. Ešte si nepovedal všetko.“ A dal mi ešte jednu hodinu. 24 staníc v celom Perzskom zálive bolo k tomu pripojených a ohlas bol taký veľký, že potom k tomu prišlo dohromady 56 televíznych staníc a teraz je to už viac ako 70 staníc, ktoré každú sobotu vysielajú kázania. Takže zvesť skutočne zaznieva do celého sveta a dokonca kázania, ktoré raz v mesiaci máme v Krefelde, sú vysielané do celého sveta. Zo 172 krajín sa biblicky veriaci pripájajú cez internet a počúvajú v rôznych jazykoch poslednú zvesť, ktorú nám Boh zveril.

Bratia a sestry, ja som si to tak neželal a nechcel som to tak. Boh to tak určil a my sme jednoducho vďační. Hľadím späť na všetky tie roky… teraz v novembri som bol dokonca na Kube, kde Boh otvoril dvere v baptistickej i metodistickej cirkvi. Je premocné, čo Boh práve teraz koná! A potom z Kuby, cez Panamu a Peru… Aj tam v televízii a v rozhlase, všade Boh otvára dvere, takže posledná zvesť môže byť zvestovaná. Obzvlášť v Brazílii, tam sme v poslednom zhromaždení mali takmer 4 000 ľudí. Všade ľudia prichádzajú, aby počuli poslednú zvesť, aby počuli Božie Slovo tejto hodiny. Náš Pán už skoro príde a my môžeme povedať: „Maranatha, príď skoro, Pane Ježišu.“ Znamenia času poukazujú na to, že návrat Pána je skutočne pred dverami. My nie sme na začiatku konečného času, my sme na jeho konci. Všetkých vás prosím, veľmi vás prosím, nechajte sa zaviesť späť k Bohu, späť k Božiemu Slovu, na prapôvodný základ, na začiatok. Náš Pán je ALFA a OMEGA. On je ten prvý a posledný.

A ako som už predtým povedal, prvé a posledné kázanie musia na 100 % súhlasiť. Prvý a posledný krst musia na 100 % súhlasiť. Prvá a posledná Večera Pánova musia na 100% súhlasiť. Všetko musí byť znovu napravené. To je zasľúbenie, ktoré Boh dal, ktoré sa v našom čase napĺňa.

Všetci, ktorí ešte nie sú pokrstení v mene Ježiša Krista, nášho Pána, prosím nečítajte len Matúša 28, čítajte i Marka 16, čítajte Lukáša 24:47, čítajte Skutky apoštolov 2, Skutky apoštolov 8, Skutky apoštolov 10, Skutky apoštolov 18. Prosím, majte rešpekt pred Božím Slovom! Kto nemá rešpekt pred Božím Slovom, ten môže ísť domov, k takému človeku Boh ešte vôbec nemôže hovoriť. Rešpekt pred Božím Slovom! Rešpekt pred Bohom! Nech to Boh vloží do nášho srdca, aby sme sa vrátili späť k jednote viery, skutočne na začiatok, a aby prišiel neskorý dážď, a Boh mohol všetko v plnosti prinavrátiť tak, ako to bolo na počiatku, žeby boli prinavrátené všetky dary, žeby boli späť prinavrátené všetky služby, žeby bolo zjavené ovocie Ducha, žeby Cirkev na konci bola taká, aká bola Cirkev na začiatku.

Spoločne ďakujeme nášmu Pánu za vykúpenie skrze krv, skrze krv novej zmluvy, za odpustenie, za zmierenie, za Jeho milosť a za Jeho Slovo, ktoré ku nám hovorí a za Svätého Ducha, ktorého vylial.

Dovoľte mi ešte povedať… Už som to povedal dnes ráno v Belehrade – Efežanom 1:13: „…v Kristovi, v ktorom aj vy počujúc slovo pravdy, evanjelium svojho spasenia, v ktorom aj, uveriac, zapečatení ste Svätým Duchom zasľúbenia.“ Nie predtým, ale až potom, keď ste počuli a uverili Slovu pravdy. Hovorím ešte raz: Boh nezapečatí žiadny blud! Boh zapečatí len to, čo prichádza od Neho a čo vždy súhlasí s Jeho Slovom! A preto stojí napísané, že potom, čo sme počuli Slovo pravdy a vo viere sme ho prijali, sme boli zapečatení Svätým Duchom zasľúbenia. Nielen pomazanie, nielen „Halelujah“ a hudba.

V tomto čase skutočne existuje 550 miliónov letnično-charizmatických ľudí na Zemi. 550 miliónov – a oni všetci veria v to, čo sami chcú a všetci krstia tak, ako sami chcú. Žiadny z nich sa nevracia k Božiemu Slovu, ale spievajú „Halelujah… česť buď Bohu…“ a čím je hudba hlasnejšia, tým lepšie… Nie so mnou! Toto je pre Cirkev ten najdôležitejší čas – späť k Bohu, späť k Slovu, späť k začiatku! Všetko priviesť späť do správneho stavu, ako to bolo na začiatku.

Aj to som dnes dopoludnia povedal, Zjavenie 19 verš 7: „lebo prišla svadba Baránkova, a jeho manželka sa prihotovila.“ Keď sa niekde pripravuje svadba, tak je tam ženích a nevesta. A neveste bolo dané od ženícha zasľúbenie. Ak patríte k Cirkvi-Neveste, tak máte Božie zasľúbenie pre tento čas a potom budete rozumieť Matúšovi 25:

„Hľa, ženích ide! Vyjdite mu v ústrety!“

Len ten, kto patrí k Neveste, bude počuť posledné volanie! Len ten, kto patrí k Neveste Baránka, pôjde v ústrety Ženíchovi [Mt 25:6].

Ó, bratia a sestry, aká dôležitá je zvesť hodiny! Späť k Bohu, späť k začiatku, všetko späť do správneho stavu.

Boh Pán vám požehnaj, on buď s vami všetkými. Nech sa to Slovo, ktoré sme dnes v slabosti zvestovali, v nás všetkých stane mocou, tak ako stojí napísané v Izaiášovi 55. Pán sám povedal:

„Tak bude moje slovo, ktoré vyjde z mojich úst; nenavráti sa ku mne prázdne, ale vykoná to, čo sa mi ľúbi, a podarí sa mu to, na čo ho pošlem.“

Aj dnes Božie Slovo v nás všetkých vykoná to, k čomu bolo poslané. Verte tak, ako veril Abrahám!

Aj to ešte musí byť povedané: Keď dal Boh Pán Abrahámovi zasľúbenie, tak Abrahám veril. Keď nemáš zasľúbenie, tak vôbec nemôžeš veriť! Viera potrebuje kotvu! Viera je ukotvená v zasľúbení Božom! Abrahám neveril len tak niečomu, on veril tomu, čo mu Boh povedal. A ani ty neveríš len tak niečomu, ty veríš zvesti hodiny, Slovu pre tento čas, zasľúbeniam, ktoré nám Boh dal. Deti zasľúbenia [Gal 4:28] veria Slovu zasľúbenia a dostanú Ducha zasľúbenia. A pravé Božie deti veria tomu, čo stojí v 2. Korinťanom 1:20-22:

„ Lebo všetky zasľúbenia Božie, koľko ich je, sú v ňom áno a preto aj skrze neho amen, Bohu na slávu skrze nás.“ Skrze nás sa všetky zasľúbenia naplnia. Tak ako s Izraelom, tak aj v Cirkvi.

Požehnanie všemohúceho Boha nech spočinie na vás všetkých, obzvlášť na našom milovanom bratovi, na všetkých slúžiacich bratoch i vo všetkých susedných krajinách. Nech to posledné volanie zasiahne všetkých, ktorí patria k Cirkvi-Neveste. Nech veria tak, ako hovorí Písmo a z milosti sa pripravujú.

Končím so slovami o dôležitom prežití. Cítim, že Pán je s nami. On s nami hovorí. Duch Boží pôsobí.

Milovaní bratia a sestry, bol ešte jeden mimoriadny deň v mojom živote, bolo ich viac, ale keď som bol teraz v Havane a lietadlo sa malo práve vzniesť, viete, čo sa stalo? V plnej rýchlosti, keď sa malo lietadlo odlepiť od zeme, musel pilot stúpiť na brzdu a všetci sme skĺzli dopredu. Niekde sa niečo pokazilo a všetci sme sa museli vrátiť k terminálu. Vtedy som Bohu zo srdca ďakoval, že sa to stalo ešte na zemi a nie vo vzduchu. Viete, na čo som vtedy musel myslieť? Na október 1976. Mal som naplánovanú cestu do Indie a práve som si vyzdvihol letenku a posadil sa asi o 10-tej hodine ráno v kancelárii. Viete, čo sa stalo? Tak ako vy počujete môj hlas teraz, zaznelo: „Môj služobník, odriekni cestu do Indie!“ Počul som ho tak, ako vy počujete mňa! Hlas Pána vždy prichádza zhora sprava, nikdy nie zľava, ani spredu, vždy sprava. Celá misijná cesta však bola naplánovaná – v Bombaji, v Madrase, v Dillí… a ja som vyšiel z kancelárie, modlil som sa a povedal som: „Milovaný Pane, zhromaždenia sú naplánované, nemohol by som predsa letieť?“ Taký je človek… taký je človek… Vrátil som sa späť do kancelárie a bolo asi 10:15, práve som sa posadil, keď som znovu počul hlas Pána: „Môj služobník, odriekni cestu do Indie!“

Vedel som, čo mám robiť. Okamžite som poslal telegram všetkým bratom vo všetkých mestách. Viete, čo sa stalo? Moje meno bolo na zozname pasažierov letu z Bombaja do Madrasu. Lietadlo po ceste vzbĺklo a zhorelo v plameňoch. 96 pasažierov v týchto plameňoch zahynulo, ale mňa Pán varoval, aby som túto cestu odriekol.

Keď sa to teraz tak v Havane stalo, tak som na to jednoducho musel myslieť. Boh je verný Boh! Boh je pravdivý Boh! Mohol by som vám rozprávať o mnohých prežitiach. Boh je realita! On je ten istý včera, dnes, je rovnaký na všetky veky. Jemu buď všetka česť na celú večnosť. Halelujah. Amen!

Povstaňme, aby sme sa modlili, je úplne jedno, aká je naša núdza, či je to záchrana duše, či je to odpustenie, či je to uzdravenie, či sa jedná o zjavenie – budeme sa jeden s druhým modliť. Kto by chcel svoj život posvätiť Pánovi? Sme v Božej prítomnosti. Kto by chcel opustiť vlastné cesty a chcel by putovať po Božej ceste, vyjsť von z neposlušnosti do Božej poslušnosti vo viere, ktorá bola raz a navždy daná Svätým [Ef 4:7]. Kto by sa chcel vrátiť späť na začiatok? A ako druhé, kto potrebuje uzdravenie? Ježiš Kristus je ten istý [Žd 13:8], v Jeho ranách sme uzdravení [Iz 53]. Dnes sa to môže stať, dnes môže Boh potvrdiť Svoje Slovo a ak veríme, tak prežijeme potvrdenie a uvidíme Božiu slávu. Kto by chcel získať skrze Slovo orientáciu? Kto by chcel mať zjavenie skrze Svätého Ducha? Kto by chcel byť zapečatený ku dňu vykúpenia, ku dňu príchodu Pánovho, keď zaznie Božia trúba a hlas archanjela, keď sa Pán vráti, aby naplnil Svoje zasľúbenie? On šiel, aby nám pripravil miesto a On sa opäť vráti [Jn 14:3]. Veríme, že sa vráti v našom čase. A kto má uši, aby počul, ten počuj, čo Duch Cirkvi hovorí [Zj 2:7]!

Bratia a sestry, toto je ten deň, prosím nezavrhnite uholný kameň, nepohoršite sa na zvestovaní Slova! Napravte sa podľa Božieho Slova a budete vybudovaní v Ježiša Krista, v ten uholný kameň. On je uholný kameň, On je záverečný kameň [Iz 28:16:1Pt 2:6], On je Alfa i Omega, on je prvý i posledný, ktorý bol, ktorý je a ktorý príde. Modlime sa teraz spoločne, spoločne verme a spoločne to prežijeme.

Pane, všemohúci Bože, Tvoje Slovo je sväté a my Ti ďakujeme za Tvoje zasľúbenia. Aj za to dôležité zasľúbenie, že Ty v tomto prorockom časovom období pošleš prorockú službu, aby si nás priviedol späť k začiatku, k učeniam apoštolov, aby si nás priviedol späť, aby si nás napravil tam, kde bola Cirkev na počiatku.

Milovaný Pane, zachráň všetkých stratených, odpusť všetky ich hriechy a nech všetci veria v Teba, v krv preliatu na kríži Golgoty. Ďakujeme Ti za to zo srdca a prosíme Ťa, uzdrav všetkých, ktorí sú chorí. Potvrď Svoje Slovo! Ty si dnes ten istý a si dnes v našom strede. Ďakujem Ti za to zo srdca.

Z celého srdca Ťa prosím, daruj všetkým mojim bratom a všetkým mojim sestrám, že by sa neradili s telom a krvou [Gal 1:16], nepredkladali žiadne argumenty, ale boli Bohom vyučovaní, žeby Božie Slovo prijímali a mali ho zjavené skrze Svätého Ducha, videli harmóniu Starého a Nového zákona a poznali čas, v ktorom teraz žijeme. Tvoj príchod je blízko, posledné volanie zaznieva do všetkých končín zeme.

Ďakujeme Ti za to, že sme dnes mohli byť na tomto mieste a že Tvoje Slovo je nesené do celého sveta tak, ako si to Ty sám povedal.

Požehnaj toto zhromaždenie, požehnaj nášho milovaného brata a celý jeho dom. Požehnaj všetkých, ktorí sú dnes na tomto mieste a aj všetkých bratov a sestry vo všetkých susedných krajinách. Požehnaj po celej zemi a dokonaj Svoje dielo spásy, tak ako si dokonal Svoje dielo stvorenia. Tebe, tomu všemohúcemu Bohu vzdávame zo srdca vďaku v mene Ježiša Krista, nášho Pána.

Všetok ľud povedz Halelujah. Halelujah! Všetok ľud povedz Amen. Amen! Buďte požehnaní v Ježišovom svätom mene.

Halelujah. Amen.

Kontakt na vydavateľa

Misijné centrum Krefeld

Postfach 100707, D-47707 Krefeld, Nemecko

Tel. +49 2151 545151

Fax: +49 2151 951293

E-mail: volksmission@gmx.de  

www.freie-volksmission.de

Ak máte záujem dostávať literatúru na rôzne biblické témy,  

napíšte nám na adresu:

Slobodná ľudová misia Slovensko

I. Krasku 18, 917 05, Trnava

Tel. 033 5342 991, 0905 414 701

E-mail: info@misia.sk

www.misia.sk

Priame prenosy zo zhromaždení môžete sledovať každý prvý víkend v mesiaci v sobotu večer o 19:30 a v nedeľu ráno o 10:00 na stránkach www.misia.sk. Kázania je možné počuť v 13 rôznych jazykoch po celom svete.  Priamy prenos zo zhromaždení v Zürichu je dostupný na internete poslednú nedeľu každého mesiaca o 14:00 v angličtine, nemčine, francúzštine a slovenčine na stránkach www.misia.sk.

Ďalšie kázania v češtine nájdete na stránkach youtube.com na kanáli s názvom svobodnalidovamisie.

Ewald Frank

2015-12-13-Bačka Palanka

SK